cyanic-selkie/wikianc huggingface dataset:
Літоўскі каледж бізнесу
Літоўскі каледж бізнесу (Lietuvos verslo kolegija) — літоўская прыватная вышэйшая навучальная ўстанова, якая ажыццяўляе рэалізацыю прафесійных навучальных праграм неўніверсітэцкага ўзроўню. Каледж прапануе 7 навучальных неўніверсітэцкіх праграм: кіраванне ўстановамі і кампаніямі, кіраванне бізнесам, кіраванне бізнесам у сферы адпачынку і турызму, кіраванне будаўнічым бізнесам, эканоміка, камп’ютарнае праграмаванне, кіраванне гандлем. Сядзіба ўстановы знаходзіцца ў Клайпедзе.
Мабільная праграма
Мабі́льная прагра́ма, таксама мабі́льная апліка́цыя  (mobile application, mobile app) — камп’ютарная праграма або праграмнае забеспячэнне, прызначанае для працы на мабільнай прыладзе, такой як тэлефон, планшэт ці гадзіннік. Мабільныя праграмы часта адрозніваюцца ад праграм для стацыянарных камп’ютараў і вэб-праграм, якія працуюць у мабільных вэб-браўзерах, а не непасрэдна на мабільнай прыладзе.
Спачатку мабільныя праграмы прызначаліся для праверкі электроннай пошты, работы з календаром і базай даных кантактаў, але высокі попыт на мабільныя праграмы прывёў да іх хуткага распаўсюджвання ў іншых галінах, такіх як мабільныя гульні, праца з GPS-навігацыяй, сувязь цераз мэсэнджэры, прагляд відэа і інш. Мабільныя праграмы звычайна спампоўваюць з крам мабільных праграм, якія ёсць разнавіднасцю платформ лічбавага распаўсюджвання.
Мабільныя праграмы дзеляцца на тры тыпы: родныя праграмы, гібрыдныя і вэб-праграмы. Родныя праграмы распрацаваны наўпрост для мабільнай аперацыйнай сістэмы, як правіла iOS або Android. Вэб-праграмы напісаны на HTML5 або CSS і звычайна запускаюцца праз браўзер. Гібрыдныя праграмы ствараюцца з выкарыстаннем вэб-тэхналогій, такіх як JavaScript, CSS і HTML5, і функцыянуюць як вэб-праграмы, замаскіраваныя ва ўласным кантэйнеры.
Беларускі тэрмін
У беларускай мове варыянт «мабільная праграма» (або проста «праграма») з’яўляецца тэрмінам, які прыняты ў акадэмічнай і прафесійнай перакладчыцкай супольнасці. Але, нягледзячы на гэта, пад уплывам суседніх моў (напр. рускай, дзе ўжываецца тэрмін «приложение», які ўзялі з бухгалтарскай тэрміналогіі) у беларускай мове ўзнікаюць такія кароткія формы, як «дадатак», «прыкладанне», «аплікацыя», «дастасаванне» і іншыя. Гэтыя тэрміны яшчэ не фіксуюцца ў слоўніках у значэннях, блізкіх да арыгінальнага англійскага, і не адлюстроўваюць сэнс поўнага тэрміна application software — праграмнае забеспячэнне, створанае менавіта для карыстальніка, а не для фонавых сервісаў і функцыянавання камп’ютара.
У той жа час, з пункту гледжання акадэмічнага тэрміназнаўства і беларускай літаратурнай мовы тэрмін «application software» трэба перакладаць як «прыкладное праграмнае забеспячэнне (ПЗ)» або як «прыкладная праграма». Кароткую форму тэрміна «application» можна перакладаць як «прыкладная праграма» або проста «праграма».
Бар (Вале-д’Аоста)
Бар (Bard) — камуна ў Італіі, размяшчаецца ў рэгіёне Вале-д’Аоста.
Насельніцтва складае 134 чалавек (2008 г.), шчыльнасць насельніцтва складае 45 чал./км². Займае плошчу 3 км². Паштовы індэкс — 11020. Тэлефонны код — 0125.
Заступнікам населенага пункта лічыцца святы Santa Maria Assunta.
Масвінга (правінцыя)
Масвінга (Masvingo) — адна з дзесяці правінцый Зімбабвэ, якая размяшчаецца на паўднёвым усходзе краіны, мяжуе з Мазамбікам і ПАР. Адміністрацыйны цэнтр — Масвінга. Плошча — 56 566 км², насельніцтва складае 1 318 705 чалавек (на 2002 год).
Чырвоная Горка
Назву Чырво́ная Го́рка маюць:
Гл. таксама
Красная Горка
Міхаіл Уладзіміравіч Гулы
Міхаіл Уладзіміравіч Гулы (нар., в. Асаўцы, Бярозаўскі раён, Брэсцкая вобласць) — дзяржаўны дзеяч.
Біяграфія
Нарадзіўся ў 1980 годзе ў в. Асаўцы Бярозаўскага раёна.
Скончыў Беларускую дзяржаўную сельскагаспадарчую акадэмію, Акадэмію кіравання пры Прэзідэнце Рэспублікі Беларусь.
Працоўную дзейнасць пачаў у 2003 годзе ў якасці галоўнага агранома калгаса «Перамога» Камянецкага раёна, з 2003 па 2005 год аграном камунальнага ўнітарнага сельскагаспадарчага прадпрыемства «Саўгас-сад „Світанак“» Брэсцкага раёна.
У 2005—2008 гг. працаваў на розных пасадах у навучальна-вопытной гаспадарцы Беларускай дзяржаўнай сельскагаспадарчай акадэміі. У 2008—2011 гг. першы намеснік начальніка ўпраўлення сельскай гаспадаркі і харчавання Горацкага раённага выканаўчага камітэта. У 2011—2015 гг. дырэктар «Горацкай райаграпрамтэхнікі».
У 2015—2017 гг. першы намеснік старшыні Горацкага раённага выканаўчага камітэта — начальнік ўпраўлення сельскай гаспадаркі і харчавання. У 2017—2019 гг. дырэктар навучальна-вопытной гаспадарцы Беларускай дзяржаўнай сельскагаспадарчай акадэміі.
У 2019—2021 гг. старшыня Кіраўскага раённага выканаўчага камітэта. 21 чэрвеня 2021 года прызначаны на пасаду старшыні Горацкага раённага выканаўчага камітэта.
Гончы Брыд
Гончы Брыд (Го́нчий Брід) — вёска ў Ковэльскім раёне Валынскай вобласці Украіны.
Цутому Санобэ
(園部 勉; нар. ) — былы японскі футбаліст. У 1978—1981 гадах выступаў за нацыянальную зборную Японіі.
Ябланава
Назву Я́бланава маюць:
Мідлендс (Зімбабвэ)
Мідлендс (Midlands) — адна з дзесяці правінцый Зімбабвэ, якая размяшчаецца ў цэнтральнай частцы краіны. Адміністрацыйны цэнтр — Гверу. Плошча — 49 166 км², насельніцтва складае каля 1,5 млн чалавек (на 2002 год).
Даротышчэ
Даротышчэ (Доро́тище) — вёска ў Ковэльскім раёне Валынскай вобласці Украіны.
Ро (літара)
Ρ, ρ (назва: ро, ρω) — 17-я літара грэчаскага алфавіту.
У сістэме грэчаскага алфавітнага запісу лікаў мае лікавае значэнне 100. Паходзіць ад фінікійскай літары «рош». Ад літары «ро» паходзяць лацінская літара R і кірылічная Р.
Выкарыстанне
Сімвалы Ρ, ρ і  акрамя непасрэдна грэчаскай мовы таксама даволі шырока выкарыстоўваюцца ў навуцы, як то ў фізіцы альбо матэматыцы.
NGC 5227
NGC 5227 (іншыя абазначэнні — UGC 8566, MCG 0-35-10, ZWG 17.29, IRAS13328+0140, PGC 47915) — спіральная галактыка з перамычкай (SBb) ў сузор’і Дзева.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Нілтан Сантус
Ні́лтан дус Рэйс Са́нтус (Nílton dos Reis Santos;, Рыа-дэ-Жанэйра — , там жа) — футбаліст зборнай каманды Бразіліі. Абаронца. Чэмпіён свету 1958, 1962.
Кванга
Ква́нга, таксама Куангу (Rio Cuango; Kwango) — рака ў Анголе і ў Дэмакратычнай Рэспубліцы Конга.
Рака Кванга з'яўляецца левым прытокам ракі Касаі. Яе даўжыня складае 1100 кіламетраў. Плошча вадазбору 263,5 тыс. км². Сярэдні расход вады 2700 м³/с. Вытокі знаходзяцца ў сугор'і цэнтральнай Анголы, на плато Лунда. Рака цячэ пераважна на поўнач у глыбокай і шырокай даліне. У сваім сярэднім цячэнні Кванга ўтварае дзяржаўную мяжу паміж Анголай і Конга, пераадольвае вадаспад Шутэ-Тэмбу, затым цячэ па тэрыторыі Конга і ніжэй горада Бандунду ўпадае ў Касаі. Павадкі адбываюцца ў верасні—красавіку. Рака суднаходная на працягу 307 км ад вусця да парогаў Кінгушы і часткова ў сярэднім цячэнні. Буйнейшымі прытокамі Квангі з'яўляюцца рэкі Вамба і Джума.
Вытокі ракі Квангі даследавалі ў 1872 годзе партугальскія вандроўнікі Капэла і Івенс, верхняе цячэнні — нямецкі даследчык Мехоў (1880), ніжняе цячэнне — Грэнфел (1886).
Ялуцавічы
Назву Ялу́цавічы маюць:
Сяргей Назаравіч Бубка
Сяргей Назаравіч Бубка (Сергій Назарович Бубка; нар., Луганск, Украінская ССР) — украінскі спартсмен-лёгкаатлет па скачках з шастом. Першы ў свеце чалавек, які скокнуў вышэй за шэсць метраў.
Заслужаны майстар спорту СССР (1983). Чэмпіён Алімпійскіх гульняў 1988, 6-разовы чэмпіён свету (1983, 1987, 1991, 1993, 1995, 1997), чэмпіён Еўропы (1986) і СССР (1984, 1985). Пераможца Кубкаў свету і Еўропы (1985) у скачках з шастом. Сярэбраны прызёр міжнародных спаборніцтваў «Дружба-84».
Дысторшн
Дысторшн (distortion) — гукавы эфект, што найбольш часта ўжываецца у музычных жанрах такіх як метал, хард-рок, панк-рок пры дапамозе электрагітары.
Прынцып дзеяння
Па сваёй сутнасці эфект з’яўляецца разнавіднасцю кліпінга. У аснове эфекту ляжыць уласцівасць як лямпавых, так і транзістарных узмацняльнікаў ураўноўваць па амплітудзе выдаваны сігнал, калі той блізкі да максімальна магчымага для пэўнага ўзмацняльніка. Такім чынам, перагружаны ўзмацняльнік гукавых чашчынь скажае сінусоідную форму хвалі, згенераванай ваганнямі струны, прыводзячы яе да простакутнай.
Паўднёвы Матабелеленд
Паўднёвы Матабелеленд (Matabeleland South) — адна з дзесяці правінцый Зімбабвэ, якая размяшчаецца на поўдні краіны, мяжуе з ПАР і Батсванай. Адміністрацыйны цэнтр — Гванда. Плошча — 54 172 км², насельніцтва складае каля 650 тыс. чалавек (на 2002 год).
Дроздні
Дроздні (Дро́здні) — вёска ў Ковэльскім раёне Валынскай вобласці Украіны.
Казарка чорная
Агульная характарыстыка
Чорная казарка — самы дробны прадстаўнік роду казарак. Галава і шыя чорныя, спіна і крылы цёмна-бурыя. На шыі пад горлам у дарослых птушак белы нашыйнік. Жывот у розных падвідаў ад светлага да амаль чорнага. Лапы і дзюба чорныя. Колькасць чорных казарак складае каля 400—500 тысяч асоб — у залежнасці ад штогадовай паспяховасці размнажэння.
Падвіды:
Распаўсюджванне
Гняздуюцца на поўначы тундры каля марскіх узбярэжжаў і на гарах у Еўразіі і Паўночнай Амерыцы, заходзячы нават за Палярны круг. Зімуюць паўднёвей на берагах рэк і азёр у Даніі і Англіі. Некаторыя чорныя казаркі частку зімы праводзіць на Паўночным моры. У Расіі сустракаецца атлантычны падвід чорныч казарак, якія гняздуюцца на Зямлі Франца-Іосіфа. Залятаюць чорныя казарка на Новую Зямлю, паўвостраў Таймыр. Гэтыя казаркі, як відаць, гняздуюцца ў канадскай тундры, а зімуюць у ЗША.
Харчаванне
У перыяд размнажэння чорныя казаркі сілкуюцца травой, мохам, лішайнікамі і багавіннем. У перыяд зімоўкі ядуць у асноўным марскія водарасці.
Размнажэнне
Чорная казарка гняздуецца часцей за ўсё асобнымі парамі або невялікімі калоніямі на раўніне камяністых тундраў. Палавая сталасць надыходзіць у 2 гады ці пазней. У муры 03/05 яек.
Ароўшчына
Аро́ўшчына (, Оровщина) — вёска ў Валожынскім раёне Мінскай вобласці. Уваходзіць у склад Ракаўскага сельсавета.
Свейн Б’ёрнсан
Свейн Б'ёрнсан (Sveinn Björnsson; 27 лютага 1881 — 25 студзеня 1952) — першы прэзідэнт незалежнай Ісландыі.
Біяграфія
Нарадзіўся 27 лютага 1881 у Капенгагене. У 1912 стаў членам Гарадскога савета Рэйк’явіка. У 1914—1916 і ў 1920 быў членам ісландскага парламента — Альтынга. Пасля здабыцця Ісландыяй аўтаноміі ў 1918 стаў прэзідэнтам Гарадскога савета Рэйк’явіка (да 1920). У тыя ж гады займаў кіруючыя пасады ў розных кампаніях і банкаўскіх установах Ісландыі. У 1920—1924 і 1926—1940 пасланнік Ісландыі ў Даніі. У 1941—1944 — рэгент Ісландыі.
24 мая 1944 у Ісландыі быў праведзены рэферэндум аб незалежнасці ад Даніі. На рэферэндуме было прынята станоўча рашэнне і 17 чэрвеня 1944 Альтынг выбірае Б'ёрнсана першым прэзідэнтам Ісландыі тэрмінам на 1 год.
У 1945 пераабіраецца ўсенародным галасаваннем, у 1949 пераабіраецца на наступны тэрмін. Памёр 25 студзеня 1952 падчас чарговага прэзідэнцкага тэрміну. Пасля яго смерці краінай кіруе трыумвірат з старшыні Альтынга, прэм'ер-міністра і Галоўнага суддзі Вярхоўнага Суда да абрання наступнага прэзідэнта.
Ісакава (Ярцаўскі раён)
Гісторыя
У гады Вялікай Айчыннай вайны вёска была акупаваная гітлераўскімі войскамі ў ліпені 1941 года, вызвалена ў верасні 1943 года.
У 2004—2017 гадах у складзе Львоўскага сельскага паселішча.
Алімпійскі камітэт Славеніі
Алімпійскі камітэт Славеніі (Olimpijski komite Slovenije) — арганізацыя, якая прадстаўляе Славенію ў міжнародным алімпійскім руху. Заснаваны ў 1991 годзе; зарэгістраваны ў МАК у 1993 годзе.
Штаб-кватэра размешчаная ў Любляне. З'яўляецца членам МАК, ЕАК і іншых міжнародных спартыўных арганізацый. Ажыццяўляе дзейнасць па развіцці спорту ў Славеніі.
Паўночны Матабелеленд
Паўночны Матабелеленд (Matabeleland North) — адна з дзесяці правінцый Зімбабвэ, якая размяшчаецца ў заходняй частцы краіны, мяжуе з Батсванай і Замбіяй. Адміністрацыйны цэнтр — Лупанэ. Плошча — 75 025 км², насельніцтва складае каля 700 тыс. чалавек (на 2002 год).
Табала
Назву Табала́ маюць:
Ганза
Ганза — гандлёвы саюз паўночных і цэнтральных нямецкіх гарадоў у XIII—XVII стагоддзях на чале з Любекам. Першапачаткова, у XII—XIII стагоддзях, саюз вандроўных купцоў (называліся «купцамі Рымскай імперыі»), што ператварыўся ў аб’яднанне гарадоў. якія гэтыя купцы прадстаўлялі. Назва Нямецкая Ганза ўпершыню выкарыстана ў 1356 годзе. Ганза валодала манаполіяй на гандаль у басейнах Паўночнага і Балтыйскага мораў, яна мела канторы і факторыі ў зручна размешчанных гарадах (Бругэ, Лондан, Берген, Ноўгарад і інш.) У Любеку — перавалачным пункце і палітычным цэнтры — адбываліся агульныя з’езды ганзейскіх гарадоў, рашэнні якіх былі абавязковыя для ўсіх членаў саюза. За ўвесь час існавання ў Ганзу ўваходзіла каля 200 гарадоў. Росквіт прыпаў на другую палову XIV — першую палову XV стагоддзяў. Пад канец XVI стагоддзя яна саступіла сваю ролю англійскім, галандскім і французскім купцам. Заняпад быў абумоўлены празмернай рэгламентацыяй і кансерватызмам унутранага жыцця, перамяшчэннем міжнародных шляхоў зносін, ростам мясцовага купецтва і знешняга гандлю. З’езд 1669 года, на якім было прадстаўлена 6 гарадоў, стаў апошнім.
Залатая рэчка
Залатая рэчка, Златажэчка — рака ў Лідскім раёне Беларусі, правы прыток Нёмана.
Даўжыня — 10 км. Плошча вадазбору 30 км². Сярэдні нахіл воднай паверхні 2,3 ‰.
Вадазбор нізінны, пад лесам 12%.
NGC 5228
NGC 5228 (іншыя абазначэнні — UGC 8556, MCG 6-30-43, ZWG 190.26, PGC 47837) — галактыка ў сузор’і Гончыя Псы.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Студзянецкае сельскае паселішча (Шумяцкі раён)
Студзянецкае сельскае паселішча (Студенецкое сельское поселение) — муніцыпальнае ўтварэнне ў складзе Шумяцкага раёна Смаленскай вобласці Расіі. Адміністрацыйны цэнтр - вёска Студзянец. На тэрыторыі селішча знаходзяцца 9 населеных пунктаў.
Баравікоўскі сельсавет
Гісторыя
Пасля другога ўзбуйнення БССР з 8 снежня 1926 года сельсавет у складзе Горвальскага раёна Рэчыцкай акругі БССР. З 9 чэрвеня 1927 года ў складзе Гомельскай акругі. З 4 жніўня 1927 года ў складзе Рэчыцкага раёна. 30 снежня 1927 года сельсавет узбуйнены, у яго склад увайшла тэрыторыя скасаваных Затонскага, Селішчанскага і Шупейкаўскага сельсаветаў. Пасля скасавання акруговай сістэмы 26 ліпеня 1930 года ў Рэчыцкім раёне БССР. З 5 красавіка 1935 года ў складзе Парыцкага раёна БССР. З 20 лютага 1938 года ў складзе Палескай вобласці, з 20 верасня 1944 года — Бабруйскай вобласці, з 8 студзеня 1954 года — Гомельскай вобласці. З 29 ліпеня 1961 года сельсавет у складзе Светлагорскага раёна. 30 ліпеня 1970 года ў склад сельсавета з Чкалаўскага сельсавета Калінкавіцкага раёна перададзены вёскі Пажыхар і Чкалава. Станам на 1 студзеня 1974 года ў складзе сельсавета было 12 населеных пунктаў.
Геаграфія
Сельсавет знаходзіцца ва ўсходняй частцы раёна. Агульная плошча сельсавета складае 2128 га. Мяжуе:
Па тэрыторыі сельсавета праходзяць аўтамабільныя дарогі: ·  ·, працякаюць рэкі: Бярэзіна, Сведзь.
Насельніцтва
Насельніцтва сельсавета паводле перапісу 2009 года — 2722 чалавекі, з іх 92,1 % — беларусы, 6,3 % — рускія, 1,1 % — украінцы.
Ячнае
Назву Я́чнае маюць:
Дэні Дзідро
Вучыўся ў езуіцкім калегіуме. Вывучаў філасофію, гісторыю, прыродазнаўства, літаратуру, мовы. Быў прыхільнікам асветнай манархіі, выступаў з непрымірымай крытыкай феадалізму, абсалютызму, хрысціянскай рэлігіі і царквы. Пачынаў з перакладаў. У 1746 годзе выдаў свой першы арыгінальны твор «Філасофскія думкі», які за вальнадумства асуджаны парламентам да спалення. Пасля выдання «Пісьмаў пра сляпых для навучання відушчых» (1749) Д. Дзідро зняволены ў турму, адкуль яго вызвалілі аднадумцы.
Зблізіўшыся з мыслярамі тагачаснай Францыі (Вальтэрам, П. Гольбахам, К. Гельвецыям, Ж.-Ж. Русо), Д. Дзідро разам з Д’Аламберам на працягу многіх гадоў займаўся выданнем «Энцыклапедыі, ці Тлумачальнага слоўніка навук, мастацтваў і рамёстваў» (1751—1780), галоўнай справай свайго жыцця. У гэтым зборы дасягненняў еўрапейскай культуры знайшоў адлюстраванне яго асветніцкі светапогляд, які адхіляў коснасць, руціну, невуцтва дзяржаўнай улады і царквы. Некаторыя тамы «Энцыклапедыі» падвяргаліся забароне, выходзілі напоўлегальна, аднак часта перакладаліся на розныя еўрапейскія мовы. Нягледзячы на цяжкасці, Д. Дзідро выдаў 35 тамоў «Энцыклапедыі». Матэрыяльная нястача прымусілі Д. Дзідро прыняць запрашэнне расійскай імператрыцы Кацярыны II, якая хацела купіць яго бібліятэку. Жыццё ў Пецярбургу (1773—1774) адкрыла Д. Дзідро крывадушнасць «адукаванага манарха», і ён вярнуўся ў Францыю.
Апроч артыкулаў для «Энцыклапедыі», ён пісаў мастацкія творы напісаныя ў традыцыях рэалістычна-бытавога рамана («Манашка», «Пляменнік Рамо», «Жак-фаталіст і яго гаспадар»), філасофскія трактаты («Думкі пра тлумачэнне прыроды», «Размова Д'Аламбера з Дзідро», «Філасофскія прынцыпы матэрыі і руху»), мастацтвазнаўчыя і эстэтычныя даследаванні, атэістычныя памфлеты і інш.
Сродак сацыяльнага прагрэсу Д. Дзідро бачыў у свабоднай творчасці, лічыў, што ганенні на свабодную думку і культуру разбураюць грамадства, таму вялікае значэнне надаваў асвеце. Сцвярджаў, што людзі перастаюць думаць, разважаць, калі перастаюць чытаць. Сцвярджаў, што «першая мадэль мастацтва — гэта прырода» і выказваўся за тое, каб мастацтва імкнулася пераймаць прыродныя з'явы, аднак любая копія заўсёды будзе ніжэй арыгінала.
Вільнюскі кааператыўны каледж
Вільнюскі кааператыўны каледж (Vilniaus kooperacijos kolegija) — літоўская недзяржаўная вышэйшая навучальная ўстанова, якая ажыццяўляе рэалізацыю прафесійных навучальных праграм неўніверсітэцкага ўзроўню. Сядзіба ўстановы знаходзіцца ў Вільнюсе.
Агульная характарытыка
Установа створана 1 верасня 2000 года на базе былой Вышэйшай школы кааперацыі. Яе папярэднік — Ковенская школа эканомікі, якая дзейнічала з 1930 года і была перададзена Літоўскаму саюзу спажывецкай кааперацыі ў 1945 годзе. Такім чынам, гэтая навучальная ўстанова — адна з найстарэйшых вышэйшых школ эканамічнага профілю ў Літве. Цяпер гэта найбуйнейшы недзяржаўны каледж у Літве.
Б’ёна
Б'ёна (Bionaz) — камуна ў Італіі, размяшчаецца ў рэгіёне Вале-д’Аоста.
Насельніцтва складае 241 чалавек (2008 г.), шчыльнасць насельніцтва складае 2 чал./км². Займае плошчу 140 км². Паштовы індэкс — 11010. Тэлефонны код — 0165.
Заступнікам населенага пункта лічыцца святы Santa Margherita.
Магілёўскі раённы выканаўчы камітэт
Магілёўскі раённы выканаўчы камітэт — выканаўчы і распарадчы орган мясцовага кіравання базавага тэрытарыяльнага ўзроўню на тэрыторыі Магілёўскага раёна Магілёўскай вобласці Беларусі. Падсправаздачны і падкантрольны Прэзідэнту Рэспублікі Беларусь і Магілёўскаму аблвыканкаму, падсправаздачны таксама Магілёўскаму раённаму Савету дэпутатаў па пытаннях, аднесеных да яго кампетэнцыі. Агульнае кіраўніцтва дзейнасцю райвыканкама ажыццяўляе Старшыня выканкама. Выканаўчы камітэт размешчаны ў цэнтры горада Магілёва, у будынку па вуліцы Чалюскінцаў, 63а.
Зарычча (Ковэльскі раён)
Зарычча (Заріччя) — вёска ў Ковэльскім раёне Валынскай вобласці Украіны.
Гверу
Гверу (Gweru) — горад у Зімбабвэ, адміністрацыйны цэнтр правінцыі Мідлендс. Заснаваны ў 1890 годзе як паштовая станцыя на дарозе з Булавая ў Солсберы (цяпер Харарэ). Да 1982 года называўся Гвела. У 1914 годзе атрымаў правы самастойнай абшчыны, у 1971 годзе — правы горада. Горад Гверу размешчаны ў геаграфічным цэнтры Зімбабвэ, на тэрыторыі геалагічнага разлома Грэйт-Дайк, за 164 км на паўночны ўсход ад Булавая і 275 км на паўднёвы захад ад Харарэ. Абсалютная вышыня — 1424 метра над узроўнем мора.
Зэлэна (Ковэльскі раён)
Зэлэна (Зелена) — вёска ў Ковэльскім раёне Валынскай вобласці Украіны.
Пустазелле
Пустазе́лле, пустазельныя расліны — расліны, рост якіх на пэўных участках непажаданы.
Пустазеллю ўласцівы вялікая пладавітасць, непатрабавальнасць да якасці глебы і кліматычных умоў. Пустазелле пагаршае ўмовы развіцця культурных раслін, зніжае ураджай і яго якасць, перашкаджае эфектыўнаму выкарыстанню сельскагаспадарчых машын, спрыяе пашырэнню шкоднікаў, змяншэнню прапускной здольнасці меліярацыйных сістэм і інш. Многія з пустазельных раслін ядавітыя.
Мяжа паміж пустазельнымі і культурнымі раслінамі дастаткова ўмоўная. Напрыклад, сланечнік у выпадку асыпання вялікай колькасці насення на глебу, можа засмеціць пасевы азімай пшаніцы. Некаторыя пустазельныя расліны (напрыклад, васілёк сіні) не сустракаюцца па-за межамі аграбіяцэнозаў.
Паводле месца росту пустазелле падзяляецца на
На тэрыторыі Беларусі вядомы каля 300 відаў пустазелля. Найбольш пашырана аднагадовае (лебяда белая, свінакроп палявы, пупок палявы, зоркаўка сярэдняя і інш.) і шматгадовае (пырнік паўзучы, асот палявы, бярозка палявая, шчаўе конскае і інш.)
Барацьба з пустазеллем
У мэтах барацьбы з пустазеллем выкарыстоўваюць сістэму мерапрыемстваў, у склад якой уваходзяць агратэхнічныя (севазварот, своечасовая апрацоўка глебы і пасеваў, своечасовая сяўба і ўборка ўраджаю, мульчыраванне глебы), хімічныя (апрацоўка гербіцыдамі), карантынныя, кантроль за якасцю і чысцінёй насення і інш.
Грацскае пагадненне
Грацскае пагадненне — пагадненне аб спыненні агню паміж прэзідэнтам Рэспублікі Сербскай Радаванам Караджычам і прэзідэнтам Харвацкай рэспублікі Герцаг-Босна Матэ Бобанам, складзенае 6 мая 1992 года ў аўстрыйскім горадзе Грацы. Мэтай пагаднення з'яўлялася спыненне канфлікту паміж сербскімі і харвацкімі сіламі, каб засяродзіцца на ўзяцці тэрыторый, кантралюемых баснійцамі. На той момант пад кантролем сербаў знаходзілася каля 70 % тэрыторыі сённяшняй Босніі і Герцагавіны. Пры гэтым баснійцы складалі 44 % насельніцтва Рэспублікі Боснія і Герцагавіна і колькасна пераважалі ў складзе Баснійскага ўрада.
Гэта пагадненне, у сутнасці, з'яўлялася дадаткам да іншага пагаднення — Караджорджаўскага (складзена ў сакавіку 1991 года паміж прэзідэнтамі Туджманам і Мілошавічам з мэтай падзелу сфер уплыву ў Босніі і Герцагавіне і наступнай анексіяй «сербскіх» і «харвацкіх» раёнаў Сербіяй і Харватыяй адпаведна). Паміж новаўтворанымі вялікімі сербскім і харвацкім дзяржавамі заставалася буферная зона, што атрымала ў сербскіх і харвацкіх улад пагардлівую мянушку «Пашалык Аліі». Паводле меркавання некаторых ваенных аналітыкаў, Грацскае пагадненне было адным з найважнейшых дакументаў Баснійскай вайны.
Нацыянальны алімпійскі камітэт Рэспублікі Малдова
Нацыянальны алімпійскі камітэт Рэспублікі Малдова (рум. Comitetul National Olimpic al Republicii Moldova) — арганізацыя, якая прадстаўляе Малдову ў міжнародным алімпійскім руху. Заснаваны ў 1991 годзе; зарэгістраваны ў МАК у 1993 годзе.
Штаб-кватэра размешчаная ў Кішынёве. З’яўляецца членам МАК, ЕАК і іншых міжнародных спартыўных арганізацый. Ажыццяўляе дзейнасць па развіцці спорту ў Малдове. Старшыня — Мікалай Апанасавіч Жураўскі.
NGC 5229
NGC 5229 (іншыя абазначэнні — UGC 8550, MCG 8-25-19, ZWG 246.13, FGC 1638, PGC 47788) — галактыка ў сузор’і Гончыя Псы.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Вільнюскі каледж дызайну
Вільнюскі каледж дызайну (Vilniaus kooperacijos kolegija) — літоўская прыватная вышэйшая навучальная ўстанова, якая ажыццяўляе рэалізацыю прафесійных навучальных праграм неўніверсітэцкага ўзроўню ў сферы мастацтва і дызайну. Сядзіба ўстановы знаходзіцца ў Вільнюсе.
Усходні Машаналенд
Усходні Машаналенд (Mashonaland East) — адна з дзесяці правінцый Зімбабвэ, якая размяшчаецца ў паўночна-ўсходняй частцы краіны, мяжуе з Мазамбікам. Адміністрацыйны цэнтр — Марандэра. Плошча — 32 230 км², насельніцтва складае 1 125 355 чалавек (на 2002 год).
Ёсіё Като
(加藤 好男; нар. ) — японскі футбаліст. У 1980—1981 гадах выступаў за нацыянальную зборную Японіі.
Марцін Марцінавіч Валадковіч
Марцін Валадковіч (каля 1565 — каля 1647) — дзяржаўны дзеяч Вялікага Княства Літоўскага. Падсудак, потым суддзя земскі менскі (з 1618).
Біяграфія
Быў падсудкам менскім, а 27 жніўня 1618 на менскім сойміку згодна абраны адзіным электам на судзейства земскае і пазней зацвержаны каралём.
Яго жонкай была Дарота з Дарагастайскіх, дачка смаленскага ваяводы Пятра. Меў 4 сыноў і 3 дачок, з якіх найбольш вядомы Крыштаф, ваявода новагародскі.
Бакачы (Валожынскі раён)
Бакачы́ (, Бокачи) — вёска ў Валожынскім раёне Мінскай вобласці. Уваходзіць у склад Ракаўскага сельсавета.
Кайдановер
Кайдановер (Койдановер) Арон (Агарон) Шмуэль (Самуіл) бен Ісраэль; Магаршак (Махаршак, Маhаршак; Мааршак, Magarshak, Маршак) (אהרן שמואל קאידנוור, Aaron Samuel z Kojdanowa, Aaron Samuel ben Izrael, Kojdanower (Kaidanover); 1624 (5384), м. Койданава, цяпер Дзяржынск — 1676, Хмяльнік, цяпер ва Украіне) — вядомы талмудыст, адзін са значных рабінаў свайго часу.
Талмудысцкую і рабінскую адукацыю Брэсцкім ешыбоце, спярша пад кіраўніцтвам Якава Гешэля, і сына яго, Ёшуі Гешэля (Joshua Hoeschel ben Jacob). Затым Арон Шмуэль Кайдановер быў рабінам у Белай (цяпер г. Бяла Падляска ў Любельскім ваяводстве Польшчы), адкуль ад пагромаў часоў Казацкай вайны (1648—1649) уцёк у Вільню, дзе быў адным з яўрэйскіх суддзяў пад кіраўніцтвам Моўшы, галоўнага суддзі яўрэйскага суда горада Вільні, аўтара кнігі «Хелькат мехокек» (Участак заканадаўцы).
У 1650 (5410) годзе ў Вільні ў яго нарадзіўся сын Кайдановер Цэві Гірш (Рабі Цві-Гірш бар Аарон-Шмуэль Кайдановер; Кав аяшар), з цягам часу вядомы мараліст і кабаліст, выбітны мысляр і настаўнік мусара (яўрэйскай этыкі).
Праз нейкі час мараўская яўрэйская грамада г. Мікольсбургу (Miculov, цяпер у Чэхіі) запрасіла яго выкладаць у іх Тору і Талмуд. Таксама пасля займаў рабінскія пасады ў г. Глогаў (цяпер у Польшчы), у г. Фюрт (Fürth, цяпер у Германіі), у г. Франкфурт-на-Майне (Frankfurt am Main, цяпер у Германіі).
З 1669 па 1674 год жыў і выкладаў у яўрэйскай грамадзе Бярэсця (яўрэйская назва בריסק (Brisk)). Быў рабінам у Кракаве.
Памёр у 1676 годзе ў Хмяльніку (цяпер Украіна) пад час паседжання рабінаў, калі казаў малітву, таму лічаць што яго смерць адзначана пячаткай святасці, аб чым сведчыць выпіс з кнігі яўрэйскай пахавальнай арганізацыі Кракава: ''«Памяне Усявышні душу рабіна і настаўніка нашага Арона Шмуэля, сына рабіна Ізраіля, які паехаў з Кракава на рабінскі сход у г. Хмяльнік і там сканаў 19 тамузу 5456 г. (30 чэрвеня 1676 года) Вялікія заслугі яго паслужаць абаронай нам і ўсяму народу Ізраілеваму. Амэн»''.
Яго сын Цэві Гірш вярнуўся ў Вільню і зрабіўся адным з кіраўнікоў гарадской яўрэйскай грамады, і разам з гэтым пачаў паспяхова займаўся камерцыяй. Неўзабаве па «ілжывым даносе» Цэві Гірш Койданавер разам з сям’ёю (жонкай і дзецьмі) апынуўся на 4 гады ў астрозе. Паводле ўласнага прызнання, Цэві-Гірш убачыў у бядзе, якая напаткала яго ў Вільні, пакаранне за тое, што ён дагэтуль не апублікаваў шматлікія рукапісы бацькі.
Пасля вызвалення ён адправіўся ў Франкфурт-на-Майне, дзе жыла сям’я яго цесця і прыняўся за літаратурную працу. Неўзабаве ён выпусціў у свет цэлы шэраг кніг свайго бацькі, забяспечыўшы іх сваімі прадмовамі і нататкамі.
У 1705 годзе Цэві Гірш Кайдановер выдаў свой асноўны павучальны твор — трактат па этыцы «Kaw ha-jaschar» (Правільная мера), які з’яўляецца пераробкаю і дапаўненнем працы Ёсіпа Дубны. Кніга складаецца з 102 раздзелаў, што адпавядае першай частцы загалоўка קכ (102); другая частка «ha-Jaschar» (הישך) — анаграма імя аўтара היךש. Кніга насычана змрочным аскетызмам, уласцівым той эпосе прыгнёту яўрэйства ў Рэчы Паспалітай. Дэманы і чэрці гуляюць значную ролю ў гэтай кнізе. «О чалавек, усклікае аўтар, калі б ты ведаў, колькі д’яблаў прагнуць тваёй крыві, то ты падначаліўся б цалкам і целам, і душою Спадару Богу»; пра д’яблаў прыводзяцца «дакладныя» аповеды. Кніга шматразова перавыдавалася і зрабілася, з-за тога што Цэві Гірш забяспечыў яе падрадковым перакладам на ідыш, любімым чытаннем жанчын і мужычча, якія, як правіла, не валодалі святой мовай іўрытам. Рабін Цэві Гірш Кайдановер памёр ва Франкфурце-на-Майне ў Шушан-Пурым 1712 (15 адара 5472) г.
Арон Шмуэль Кайдановер напісаў некалькі значных твораў, якія перавыдаюцца і вывучаюцца па сённяшні дзень у артадаксальных ешыботах:
Кайдановер таксама склаў працу пад назвай «Seder Gitin we-Chaliza», аб законах скасавання шлюбу. [рукапіс калекцыі Давіда Апенгейма (1664—1736), галоўнага рабіна Маравіі і галоўнага суддзі яўрэйскіх судоў Прагі і Мікольсбургу, які збіраў яўрэйскія друкаваныя кнігі].
Кайдановер меў мянушку Маг(h)аршак ці Мааршак (מהרש"ק‎), што з’яўляецца абрэвіятурай «настаўнік наш і рабін Шмуэль Кайдановер» (морэйну hа-раб Шмуэль Кайдановер (на іўрыце: «м» — Морейну (настаўнік наш), «р» — раб (рабін), «ш» — Шмуэль (Самул), «к» — Кайдановер.) Morenu Rabbi Shmuel Kaidanover — מהרש"ק). Таксама лічаць, што такую самую абрэвіятуру меў і рабін Шлёма бен Іhуд Аhарон з Камарова (1788—1869), што пад Люблінам, "настаўнік наш і рабін Шлёма Мудры (морэйну hа-раб Шлёма Клугер — Morenu Rabbi Selomo Kluger). Іншыя лічаць што Арон Шмуіл Кайдановер меў родавую мянушку «Клюгер» — «Разумны».
Носьбіты прозвішча Маршак жылі ў Рызе, Дзвінску, Полацку, Люцыне, Лепелі і Віцебску. Адзін са знакамітых носьбітаў гэта прозвішча вядомы рускі паэт і перакладчык Самул Якаўлевіч Маршак. У 2002 годзе ў Ізраілі адбыўся міжнародны сход Маршакоў.
Іваніўка (Ковэльскі раён)
Іваніўка (Іва́нівка) — вёска ў Ковэльскім раёне Валынскай вобласці Украіны.
Афіястома
Афіястома (Ophiostoma) — род грыбоў сямейства. Упершыню быў апісаны ў 1919 годзе.
Рэспубліка Боснія і Герцагавіна
Рэспубліка Боснія і Герцагавіна — дзяржава-папярэднік сучаснай Босніі і Герцагавіны, якая існавала з моманту дэкларацыі незалежнасці ад СФРЮ ў 1992 годзе да поўнага ўступання ў сілу Дэйтанскага пагаднення ў 1997 годзе. Большая частка гісторыі дзяржавы прыпадае на Баснійскую вайну, незадоўга да пачатку якой харвацкай і сербскай меншасцямі на тэрыторыі Рэспублікі былі ўтвораны непрызнаныя дзяржавы Рэспубліка Герцаг-Босна і Рэспубліка Сербская. Фактычна, першыя 2 гады свайго існавання кіраўніцтва Рэспублікі Боснія і Герцагавіна прадстаўляла інтарэсы толькі аднаго народа — баснійцаў, і кантралявала толькі малую частку тэрыторыі Рэспублікі. Сітуацыя змянілася ў 1994 годзе, калі ў выніку падпісання Вашынгтонскага пагаднення, была ўтворана баснійска-харвацкая Федэрацыя Босніі і Герцагавіны. Пасля заключэння Дэйтанскага пагаднення ў канцы 1995 года да альянсу далучылася і Рэспубліка Сербская. У 1997 годзе Рэспубліка была ператворана ў сённяшнюю Боснію і Герцагавіну.
Гісторыя
На парламенцкіх выбарах у Сацыялістычнай Рэспубліцы Боснія і Герцагавіна, якія адбыліся ў 1990 годзе, перамогу атрымалі прадстаўнікі трох нацыяналістычных партый, якія ўтварылі свабодную кааліцыю з мэтай адхіліць ад улады камуністаў. Праз некаторы час спачатку Славенія, а затым і Харватыя абвясцілі пра сваю незалежнасць ад СФРЮ, што выклікала раскол у парламенце Босніі і Герцагавіны: харвацкія і баснійскія дэпутаты выступалі за выхад з СФРЮ, у той час як сербы былі за знаходжанне ў Югаславіі. У кастрычніку 1991 года парламентам была прынята дэкларацыя незалежнасці, а 29 лютага і 1 сакавіка 1992 года адбыўся рэферэндум, на якім 98 % выказаліся за выхад з СФРЮ. Большасць баснійскіх сербаў рэферэндум байкатавала.
У той час як адносна этнічнай прыналежнасці першых ахвяр вайны існуюць прама процілеглыя пункты гледжання, вядома, што першы сур'ёзны наступ быў прадпрыняты сербскім бокам у сакавіку 1992 года ва Усходняй і Паўночнай Босніі. У выніку хуткай эскалацыі канфлікту 6 красавіка (у дзень афіцыйнага абвяшчэння незалежнасці) у Сараеве пачаліся ўжо поўнамаштабныя баявыя дзеянні. Міжнароднае прызнанне незалежнасці Рэспублікі вымусіла Югаслаўскую народную армію пакінуць яе межы, хоць шмат хто з салдат і афіцэраў заставаліся ў Рэспубліцы Сербскай, уступаючы ў Армію Рэспублікі Сербскай. Узброіўшыся на складах ЮНА, якая выводзілася з краіны, і атрымаўшы падмацаванне ў асобе добраахвотнікаў, Армія Рэспублікі Сербскай на працягу 1992 года змагла ўсталяваць кантроль над большай часткай тэрыторыі Рэспублікі.
6 мая 1992 года ў аўстрыйскім горадзе Грацы паміж прэзідэнтам Рэспублікі Сербскай Радаванам Караджычам і прэзідэнтам Харвацкай рэспублікі Герцаг-Босна Матэ Бобанам было складзена пагадненне аб спыненні баявых дзеяннях, якія ўжо ўзніклі паміж сербамі і харватамі, каб засяродзіцца на ўзяцці тэрыторый, кантралюемых афіцыйным баснійскім кіраўніцтвам. На той момант пад кантролем сербаў знаходзілася ўжо 70 % тэрыторыі Босніі і Герцагавіны. Пагадненне стала асноўнай перадумовай да пачатку 19 чэрвеня 1992 года Харвацка-баснійскага канфлікту.
Падпісанае ў сакавіку 1994 года Вашынгтонскае пагадненне паміж баснійцамі і харватамі прывяло да спынення ўзброенага супрацьстаяння паміж імі і ўтварэння баснійска-харвацкай Федэрацыі Босніі і Герцагавіны. Падпісанае 14 снежня 1995 года ў Парыжы прэзідэнтам Рэспублікі Боснія і Герцагавіна Аліяй Ізетбегавічам, прэзідэнтам Сербіі Слабаданам Мілошавічам і прэзідэнтам Харватыі Франья Туджманам Дэйтанскае пагадненне спыніла Баснійскую вайну і стала пачатковым пунктам інтэграцыі Рэспублікі Сербскай у Боснію і Герцагавіну.
За тры гады баявых дзеянняў загінула ад 95 да 100 тысяч чалавек, больш за 2 мільёна чалавек сталі бежанцамі.
Алеся Сцяпанаўна Баранава
Алеся Сцяпанаўна Баранава (Давідовіч; нар. ) — беларуская футбалістка і футбольны трэнер.
Клубная кар’ера
Выступала за нацыянальную зборную Беларусі, брала ўдзел у матчах адборачнага раўнда чэмпіянату свету-2007.
Пасля заканчэння гульнявой кар’еры працавала трэнерам у Брэсце. У 2018—2020 гадах узначальвала «БАЦАР».
Вашынгтонскае пагадненне
Вашынгтонскае пагадненне — пагадненне аб спыненні агню паміж самаабвешчанай Харвацкай рэспублікай Герцаг-Босна і Рэспублікай Боснія і Герцагавіна (адзінае на той момант сусветна прызнанае дзяржаўнае ўтварэнне на тэрыторыі сучаснай Босніі і Герцагавіны, урад якога, галоўным чынам, складаўся з этнічных баснійцаў).
Пагадненне было падпісана ў Вашынгтоне і Вене ў сакавіку 1994 года прэм’ер-міністрам Рэспублікі Боснія і Герцагавіна Харысам Сілайджычам, міністрам замежных спраў Харватыі Матэ Гранічам і прэзідэнтам Герцаг-Босны Крэшымірам Зубакам.
Паводле ўмоў пагаднення тэрыторыі, якія ўтрымліваюцца пад кантролем харвацкімі і баснійскімі ваеннымі фарміраваннямі, аб’ядноўваліся ў Федэрацыю Босніі і Герцагавіны, якая падзялялася, у сваю чаргу, на 10 аўтаномных кантонаў. Кантанальная сістэма была выбрана, каб прадухіліць панаванне адной этнічнай групы над іншай.
NASDAQ
Фондавая біржа NASDAQ, ці проста NASDAQ — амерыканская фондавая біржа. Назва з’яўляецца скарачэннем поўнай назвы National Association of Securities and Dealers Automated Quotations. Найбуйнейшая ў ЗША электронная біржа. На біржы прадстаўленыя прыкладна 3 700 кампаній, што робіць яе біржай з аб’ёмам гандлю большым за ўсе астатнія ў свеце.
Індэксы NASDAQ
На NASDAQ каціруюцца акцыі не толькі высокатэхналагічных кампаній, таму ўзнікла цэлая сістэма індэксаў, кожны з якіх адлюстроўвае сітуацыю ў адпаведнай галіне эканомікі. Цяпер існуе трынаццаць такіх індэксаў, у аснове якіх ляжаць каціроўкі каштоўных папер, якімi гандлююць ў электроннай сістэме NASDAQ.
Nasdaq Composite
Індэкс Nasdaq Composite уключае акцыі ўсіх кампаній, якія каціруюцца на біржы NASDAQ (усяго больш за 5000). Рыначны кошт разлічваецца так: агульная колькасць акцый кампаніі памнажаецца на бягучы рыначны кошт адной акцыі.
Nasdaq-100
У Nasdaq-100 уключаны 100 найбуйнейшых па капіталізацыі кампаній, акцыі якіх гандлююцца на біржы NASDAQ. У індэкс не ўключаюцца кампаніі фінансавага сектара. Па стане на 2021 год 57 % Nasdaq-100 складаюць тэхналагічныя кампаніі. На біржы Nasdaq фонд пад цiкерам QQQ з высокай дакладнасцю паўтарае дынаміку Nasdaq-100.
Аўсгейр Аўсгейрсан
Аўсгейр Аўсгейрсан (Ásgeir Ásgeirsson ; 13 мая 1894 — 15 верасня 1972) — ісландскі палітык, у 1932—1934 — прэм'ер-міністр Ісландыі, у 1952—1968 — 2-і прэзідэнт Ісландыі.
Біяграфія
Нарадзіўся 13 мая 1894 года. У 1915 годзе скончыў з адзнакай тэалагічны факультэт ісландскага універсітэта ў Рэйк’явіку, аднак быў прызнаны занадта маладым для таго, каб стаць пастарам. У 1917 годзе ажаніўся з Дорай Торхальсдотцір, бацька якой быў біскупам Ісландыі, а брат — Трыгві Торхальсан — у 1927—1932 гадах быў прэм’ер-міністрам Ісландыі.
У 1923—1952 гадах — дэпутат альтынга ад Прагрэсіўнай партыі, старшынёй якой быў у 1932—1933 гадах. У 1931—1934 міністр фінансаў і ў 1932—1934 прэм’ер-міністр кааліцыйнага ўрада сацыял-дэмакратаў і прагрэсістаў. У 1934 перайшоў у Сацыял-дэмакратычную партыю, з якой выйшаў у сувязі з выбраннем на пасаду прэзідэнта. З 1938 года да свайго абрання Прэзідэнтам Аўсгейрсан быў дырэктарам ісландскага банка «Утвегсбанкі Ісландс». Пасля смерці 25 студзеня 1952 г. першага Прэзідэнта Ісландыі Свейна Б’ёрнсана Аўсгейрсан 1 жніўня 1952 г. стаў Прэзідэнтам. Пераабіраўся ў 1956, 1960 і 1964 гадах, усе тры разы аўтаматычна станавіўся прэзідэнтам у сувязі з адсутнасцю іншага кандыдата. Неўзабаве пасля пачатку чацвёртага тэрміна памерла ад лейкеміі яго жонка. Аўсгейрсан прымае рашэнне не балатавацца на пяты тэрмін у 1968 годзе і аказвае падтрымку кандыдату ў прэзідэнты, свайму зяцю Гунару Тродсану, аднак нечакана той прайграе Крысціяну Эльд’яўрну.
Водруб
Водруб — адасоблены надзел, вылучаны з сельскага абшчыннага землекарыстання ў асабістую ўласнасць сялянскай сям’і. Узніклі водрубы ў 1907—1916 гадах у выніку сталыпінскай аграрнай рэформы побач з хутарамі, але ў меншай колькасці. У адрозненне ад хутара селянін не пераносіў сядзібу на свой участак, а заставаўся ў вёсцы.
На тэрыторыі Беларусі водрубы былі найбольш пашыраны ў Віцебскай і Магілёўскай губернях Расійскай імперыі.
Канелюры
Канелю́ры (ад cannelure — жалабок) — жалабкі вертыкальныя на ствале калоны або пілястры і гарызантальныя на базе калоны іанічнага ордара. Сфарміраваліся ў архітэктуры Старажытнай Грэцыі ў дарычным ордары. У Заходняй Еўропе, Расіі і на Беларусі пашыраны ў архітэктуры барока і класіцызму.
Мокрыца
Мо́крыца (, Мокрица) — вёска ў Мядзельскім раёне Мінскай вобласці. Уваходзіць у склад Занарацкага сельсавета.
Гісторыя
На 30 лістапада 2007 г. вёска налічвала 74 жыхароў.
Інфраструктура
У вёсцы размяшчаюцца крама і жывёлагадоўчая ферма.
Яўсеевічы
Назву Яўсеевічы маюць:
Калодныця (Ковэльскі раён)
Калодныця (Коло́дниця) — вёска ў Ковэльскім раёне Валынскай вобласці Украіны.
Нільс Бор
Нільс Хе́нрык Даві́д Бор (Niels Henrik David Bohr;  — ) — дацкі фізік, адзін з заснавальнікаў квантавай механікі.
Нільс Бор вядомы як стваральнік першай квантавай тэорыі атама і актыўны ўдзельнік распрацоўкі асноў квантавай механікі. Ён таксама зрабіў значны ўклад у развіццё тэорыі атамнага ядра і ядзернай рэакцыі, працэсаў узаемадзеяння элементарных часціц з асяроддзем.
У 1922 годзе Нільс Бор атрымаў Нобелеўскую прэмію па фізіцы за выдатныя дасягненні ў галіне фізікі: вывучэнне структуры атама.
Сям’я
Бацька Нільса Бора, Крысціян Бор, быў прафесарам фізіялогіі. Разам са сваім бацькам і братам Бор рэгулярна вёў дыскусіі на навуковыя тэмы, гэтыя дыскусіі ўзмацнялі ў абодвух братоў інтэрэс да прыродазнаўчых навук, а таксама значна паўплывалі на іх далейшы жыццёвы шлях. Харальд Бор стаў праз некаторы час прафесарам матэматыкі, а Нільс Бор аддаў перавагу вывучэнню фізікі. Яго брат быў акрамя таго вядомым і папулярным дацкім футбалістам і гуляў за нацыянальную зборную Даніі. Нільс Бор таксама гуляў у футбол і быў брамнікам першай дацкай футбольнай лігі.
Брысонь
Брысонь (Brissogne) — камуна ў Італіі, размяшчаецца ў рэгіёне Вале-д’Аоста.
Насельніцтва складае 977 чалавек (2008 г.), шчыльнасць насельніцтва складае 39 чал./км². Займае плошчу 25 км². Паштовы індэкс — 11020. Тэлефонны код — 0165.
Заступнікам населенага пункта лічыцца святая Кацярына Александрыйская.
Касетны боепрыпас
Пры разрыве або раскрыцці баявой часткі касетнага боепрыпасу вызваляецца або выкідваецца вялікая колькасць суббоепрыпасаў — боепрыпасаў меншага памеру. Звычайна прымяняецца для знішчэння асабовага складу і транспартных сродкаў. Прымяняюцца таксама для разбурэння ўзлётна-пасадачных палос і ліній электраперадачы, распылення хімічнай або біялагічнай зброі.
Выкарыстанне касетных боепрыпасаў небяспечна для грамадзянскага насельніцтва як пры прымяненні, так і пасля праз неспрацоўванне часткі суббоепрыпасаў, якія становяцца фактычна мінамі. Неспрацавалыя суббоепрыпасы могуць забіваць або калечыць грамадзянскіх асоб працяглы час пасля заканчэння баявых дзеянняў, а іх выяўленне і абясшкоджванне вымагае вялікіх выдаткаў.
Лапні
Лапні (Лапні́) — вёска ў Ковэльскім раёне Валынскай вобласці Украіны.
Масаакі Като
(加藤 正明; нар. ) — японскі футбаліст. У 1981 годзе выступаў за нацыянальную зборную Японіі.
Уладзімір Іванавіч Крылоў
Уладзімір Іванавіч Крылоў (, вёска Красны Яр, Самарская вобласць, Расія — ) — беларускі матэматык. Доктар фізіка-матэматычных навук (1951), прафесар (1951), акадэмік АН БССР (1956).
Біяграфія
Скончыў Ленінградскі дзяржаўны ўніверсітэт (1928), дзе ў 1929—1956 гадах працаваў выкладчыкам, загадчыкам кафедры. У 1956 годзе быў абраны акадэмікам АН БССР па Аддзяленні фізіка-матэматычных і тэхнічных навук. З 1957 года — у БССР, становіцца загадчыкам лабараторыі Інстытута фізікі і матэматыкі АН БССР, а ў 1959 годзе М. П. Яругін і У. І. Крылоў на базе матэматычных лабараторый Інстытута фізікі і матэматыкі АН БССР арганізуюць Інстытут матэматыкі і вылічальнай тэхнікі АН БССР (з 1965 года — Інстытут матэматыкі), дзе У. І. Крылоў да 1987 года загадвае лабараторыяй і адначасова да 1974 года з’яўляецца намеснікам дырэктара па навуковай рабоце. Адначасова ў 1957—1975 гадах — загадчык кафедры БДУ. З 1987 года — саветнік пры дырэкцыі Інстытута матэматыкі.
Навуковая дзейнасць
Адзін з заснавальнікаў правядзення шырокіх даследаванняў па вылічальнай матэматыцы ў СССР. Распрацаваў новыя метады лікавага інтэгравання і інтэгральных пераўтварэнняў. Ініцыятар стварэння ў беларускіх ВНУ кафедр вылічальнай матэматыкі, тым самым быў фактычна створаны новы кірунак ва ўніверсітэцкай навуцы БССР.
Аўтар больш за 100 навуковых прац, у т.л. 24 манаграфій, даведнікаў і навучальных дапаможнікаў.
Алашань
Назву Алаша́нь маюць:
NGC 5230
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Гванда
Гванда (Gwanda) — горад на паўднёвым захадзе Зімбабвэ, адміністрацыйны цэнтр правінцыі Паўднёвы Матабелеленд. Размешчаны за 122 км на паўднёвы ўсход ад Булавая. Абсалютная вышыня - 965 метраў над узроўнем мора. Насельніцтва - 13 339 чалавек (2013). У раёне Гванды ажыццяўляецца здабыча азбесту, хрому і золата.
Алег Іванавіч Чыкіда
Алег Іванавіч Чыкіда (нар. 29 жніўня 1968, Тураў, Жыткавіцкі раён, Гомельская вобласць) — дзяржаўны дзеяч.
Біяграфія
Нарадзіўся ў 1968 годзе ў Тураве Жыткавіцкага раёна. У 1985—1987 і 1989—1992 гадах вучыўся ў Віцебскім ветэрынарным інстытуце па спецыяльнасці «ветэрынарыя». У 1987—1989 гадах служыў у радах Савецкай арміі.
У 1992—1999 гг. галоўны ветэрынарны ўрач АТП «Горацкае» Горацкага раёна Магілёўскай вобласці, у 1999—2000 гг. намеснік генеральнага дырэктара. У 2000—2002 гг. старшыня калгаса імя Мічурына Горацкага раёна. З студзеня па сакавік 2002 гг. першы намеснік начальніка ўпраўлення сельскай гаспадаркі і харчавання па жывёлагадоўлі Горацкага райвыканкама, у 2002—2004 гг. першы намеснік старшыні — начальнік упраўлення.
У 2004—2005 гг. першы намеснік старшыні камітэта па сельскай гаспадарцы і харчаванні Магілёўскага аблвыканкама.
У 2005—2009 гг. старшыня Мсціслаўскага раённага выканаўчага камітэта. У 2006 годзе скончыў Акадэмію кіравання пры Прэзідэнце Рэспублікі Беларусь па спецыяльнасці «дзяржаўнае і мясцовае кіраванне».
У 2009—2014 гг. старшыня камітэта па сельскай гаспадарцы і харчаванні Магілёўскага аблвыканкама. З мая па жнівень 2014 гг. намеснік старшыні Магілёўскага аблвыканкама — старшыня камітэта па сельскай гаспадарцы і харчаванні. У 2014—2015 гг. першы намеснік старшыні Магілёўскага аблвыканкама — старшыня камітэта па сельскай гаспадарцы і харчаванні. У 2015—2018 гг. першы намеснік старшыні Магілёўскага аблвыканкама.
Дэпутат Магілёўскага абласнога Савета дэпутатаў 27-га склікання. З 12 чэрвеня 2019 года старшыня Магілёўскага раённага выканаўчага камітэта.
Узнагароды
Узнагароджаны медалём «За працоўныя заслугі» (22 снежня 2020).
Пячорская губа
Пячо́рская губа́ (Печорская губа) — заліў Пячорскага мора (паўднёвая частка Баранцава мора).
Даўжыня заліва каля 100 км, шырыня ад 40 да 120 км, глыбіня да 6 м. Каля ўвахода ў заліў знаходзіцца група невялікіх астравоў. Упадае рака Пячора. Заліў пакрыты лёдам з кастрычніка па чэрвень.
Канстанцін Веньямінавіч Гей
Канстанцін Веньямінавіч Гей ( — ) — савецкі партыйны дзеяч.
Біяграфія
У Кастрычніцкую рэвалюцыю (1917) і Грамадзянскую вайну старшыня Пскоўскага губвыканкама, сакратар Пскоўскага губкама РКП(б). З 1922 года загадчык арганізацыйнага аддзела Паўночна-Заходняга бюро ЦК РКП(б). З 1923 года сакратар Свярдлоўскага губкама, з 1925 года загадычык арганізацыйным аддзелам ЦК ВКП(б). З 8 студзеня 1930 да 23 студзеня 1932 года першы сакратар і член Бюро ЦК КП(б)Б. З 1932 года сакратар Маскоўскага камітэта УКП(б).
З 1934 года ўпаўнаважаны Камісіі савецкага кантролю пры СНК СССР па Узбекістане, з 1937 — па Горкаўскай вобласці, кандыдат у члены ЦК УКП(б) у 1924—1934.
Член ЦВК БССР у 1930—1932 гадах. На пасадзе першага сакратара ЦК КП(б)Б прымаў актыўны ўдзел у барацьбе супраць гэтак званай «нацдэмаўшчыны»: пры ім быў адбыўся працэс па сфабрыкаванай ДПУ справе «Саюза вызвалення Беларусі». Прыгавораны да расстрэлу 25 лютага 1939 года. Месца пахавання —, Масква. Рэабілітаваны ў 1956 годзе.
Фондавая біржа
Фондавая біржа — арганізацыя на ўзаемных пачатках, якая надае мажлівасць брокерам і трэйдэрам гандляваць рознымі відамі каштоўных папер. Звычайна, няма абавязку гандляваць каштоўнымі паперамі непасрэдна на біржы. Можна рабіць гэта ў абход, тады гэтае пагадненне завецца пазабіржавым.
Фондавыя біржы ў ЗША
Найбольшае распаўсюджванне фондавыя біржы атрымалі ў ЗША. Найбуйнейшымі з іх з'яўляюцца:
Фондавыя біржы ў Еўропе
У Еўропе размешчаны 68 дзеючых фондавых біржаў. 8 з іх уваходзяц у склад амерыканскай групы NASDAQ OMX Group, 5 - у склад Euronext.
Вільнюскі каледж бізнесу
Вільнюскі каледж бізнесу (Vilniaus verslo kolegija) — літоўская прыватная вышэйшая навучальная ўстанова, якая ажыццяўляе рэалізацыю прафесійных навучальных праграм неўніверсітэцкага ўзроўню ў сферы бізнесу, эканомікі і менеджменту. Сядзіба ўстановы знаходзіцца ў Вільнюсе.
Ламбардыя
Ламба́рдыя (Lombardia, Lumbardía) — адміністрацыйны рэгіён у Італіі.
Геаграфія
У Ламбардыі пражывае адна шостая насельніцтва Італіі. Сталіцай рэгіёну з’яўляецца Мілан — самы вялікі горад у паўночнай Італіі.
Гісторыя
Назва Ламбардыя паходзіць ад імя лангабардаў. У італьянскай мове націск у назве правінцыі прыпадае на апошні склад: «Ламбарды́я». На працягу двух стагоддзяў лангабарды прынялі рэлігію (раней яны былі арыянамі) пераможцаў; іх мовы зліліся і пераможцы падпадаюць пад моцны культурны ўплыў пераможаных; ў IX стагоддзі насельніцтва было ўжо не германскім, а італьянскім.
Калі спынілася італьянская галіна Каралінгаў, Ламбардыя стала аб’ектам барацьбы паміж мясцовымі герцагамі і бургундскімі каралямі, пакуль у 951 годзе Атон I зноў не далучыў яе да рымска-германскай імперыі. Залежнасць ад імперыі была, аднак, чыста фіктыўнай. Навакольныя сеньярыяльныя валодання часткай добраахвотна, часткай паняволі падпарадкоўваліся ёй; феадальныя валадары ахвотна сяліліся ў гарадах, дзе яны, маючы багацце і прыхільнікаў, маглі аказваць значны ўплыў на кіраванне. Многія з гарадоў склалі «ламбардскі саюз гарадоў», на чале якога стаяў Мілан.